In Ritme Met God (Sagteband)
deur: Heinz Winckler
Wat maak jou wie jy werklik is? So baie jong mans soek vandag hul identiteit in die wêreld. Maar die wêreld ver­ander elke dag – God is die enigste stand­vastige baken.
Heinz Winckler glo jou identiteit in Jesus staan uit as een van die belangrikste aspekte van jou le­we. As jy weet wie jy in Hom is, kan jy jou roeping vind en uitleef, en deel word van ’n generasie wat God se koninkryk uitbou.
In ritme met God begin met ’n soeke na wie ons drie-enige God is, en daarna kyk Heinz na wie Jesus en Paulus gesê het jy is. Daaruit vloei die soeke na elke mens se roeping binne die konink­ryk voort.
In ritme met God is Heinz se persoonlike getuie­nis van hoe God hom gelei het tot waar hy vandag is. Hy wil ander inspireer en aanmoedig om hul soeke na God ook hul eerste prioriteit te maak. Die boek word afgerond met twee liedjies, spesiaal geskryf vir die vrystelling van hierdie boek.
Dans Met My - Heinz Winckler
Ek Is U Seun - Heinz Winckler
James het geskryf:
"Ek het baie van hierdie boek gehou. Great inhoud. Uitstekende raad en wonderlike Skriftuurlike wysheid en leiding. Dankie, Heinz, vir jou great boek. Ek dink eintlik dit is 'n boek wat alles pa's en mans in hierdie land moet lees." - Geskryf op 3/9/15
Martin het geskryf:
"Awesome boek! Heinz Winckler is 'n man van God, en ek dink meer pa's kan hoor wat hy te sê het. Hy gee goeie, Skriftuurlike raad. Ek was nie so mal oor die IDOLS-deel nie. Ek hou meer van sy raad en getuienis." - Geskryf op 3/2/15
Anton het geskryf:
"Al wat ek kan sê, is WOW! Ek kon hierdie boek skaars neersit. Het nooit geweet Heinz is so 'n man van formaat nie! Ek kan so identifiseer met dit wat hy sê oor pa-wees en man-wees. Hierdie is 'n uitstekende boek en elke man wat beter in homself, vir sy gesin en vir sy kinders wil wees behoorrt hierdie boek te lees." - Geskryf op 2/23/15